Egészségügyi fejlesztés pályázati segítséggel
Teljesen átépítik Tárnokrétiben az orvosi rendelõ épületét. A fejlesztéshez pályázaton nyert támogatást az önkormányzat.
Október végére új egészségügyi központtal gazdagodnak a tárnokrétiek. Az önkormányzat 19,5 millió forintból újítja fel a régi orvosi rendelõ épületét. A Nyugat-dunántúli Operatív Programtól nyert támogatást a falu a beruházáshoz.
Jankovits Ferencné polgármester portálunknak elmondta: a kistelepülések számára egészségügyi létesítmények felújítására kiírt pályázaton szerepeltek sikeresen. A támogatás 17,5 millió forintos, amihez 2 milliós önrészt biztosít a falu. A rendelõnek is helyet adó épületet az 1960-as években építették. Ott kapott helyet annak idején az ifjúsági klub és a tûzoltószertár is. Az elmúlt negyven évben nagyobb felújításra nem futotta. Állaga romlott, már nem felelt meg a követelményeknek. 1⁄2Az sem volt szerencsés, hogy az önkéntes tûzoltók felszerelését is a szomszédos termekben kellett tárolni1⁄2 – vélte a községvezetõ. A pályázat tehát jókor jött a tárnokrétieknek. Gyakorlatilag csak a fõfalakat hagyták meg. Elvégezték már a tetõ és a nyílászárók cseréjét és persze a külsõ tatarozás is a tervek között van. A teljes belsõ átalakítással a mai elõírásoknak és igényeknek megfelelõ orvosi rendelõt létesítenek.
– Eddig mindössze egy váró és egy vizsgáló állt a betegek és az orvos rendelkezésére – tájékoztatott Jankovits Ferencné. – Most külön adminisztrációs helyiség, személyzeti mellékhelyiség, öltözõ, hulladékanyag-tároló lesz. A tûzoltószertárt a közösségi házba költöztettük, a felszabaduló térben többfunkciós helyiséget alakítottunk ki.
Különbözõ megelõzõ, szûrõvizsgálatok, szakrendelések helybe hozását tervezzük. Az épület teljes akadálymentesítése is megtörtént. A beruházással pénzt is megtakarítunk, hiszen a régi fenntartása nagyon sokba került az önkormányzatnak. Most korszerûsítettük a fûtést, szigeteltük a falakat és az ablakok is hõszigeteltek.
Tárnokrétiben hetente kétszer rendel orvos és a védõnõ is rendszeresen fogadja a kismamákat. A településen sok az idõs, beteges ember, akiknek nem mindegy, milyen körülmények között tudják felkeresni orvosukat.
Tárnokréti pályázat rábaközi hírek egészségügy önkormányzat